Document ID: /roh_data/filtered/fineweb-2-filterrobots_roh.jsonl.gz/18289

Giacomelli ha surpiglià l'equipa sursilvana il fanadur 2018 sco giugader-trenader ed ha manà ella da la terza en la segunda liga regiunala. Questa stagiun, en ina liga pli auta è l'equipa partida bain, tranter auter cun duas victorias encunter ils dus emprims da la tabella. Cunter fin da l'atun ha ella dentant mussà prestaziuns pli flaivlas. Uss sa chatta l'equipa sin il penultim plaz da la tabella. La situaziun en la tabella n'è dentant betg stà il motiv per la decisiun d'Alessandro Giacomelli.
La cumissiun tecnica da l'USSI tschertga ussa in nov trenader. Sch'i duai esser insatgi d'entaifer u d'ordaifer l'uniun, n'è anc betg cler. Il schef da sport, David Caduff, ha dentant concedì ad RTR, ch'el prefereschia ina schliaziun interna.
RR novitads 21:00